b'\n_START_ARTICLE_\nGran kommune\n_START_SECTION_\nGeografi\n_START_PARAGRAPH_\nGran er en del af Hadeland. Mod nord gr\xc3\xa6nser kommunen op til S\xc3\xb8ndre Land og Vestre Toten, mod \xc3\xb8st til Hurdal og Nannestad, mod syd til Lunner og Jevnaker, og mod vest til Ringerike._NEWLINE_De fleste af kommunens indbyggere bor i byerne Gran, Brandbu, Jaren og Bjoneroa.\n_START_SECTION_\n\xc3\x98konomi\n_START_PARAGRAPH_\nKommunens nettoindkomst pr. indbygger udgjorde i 2002 24.098 NOK, og bruttoindkomsten var 41.835 NOK. (ogs\xc3\xa5 kommunal \xc3\xb8konomi, ikke privat). Sundhedsudgifter udgjorde ca. 1/3 af det totale budget, hvilket er 7.5 procent over landsgennemsnittet.\n_START_SECTION_\nHistorie\n_START_PARAGRAPH_\nP\xc3\xa5 Granavollen ligger S\xc3\xb8sterkirkene, to stenkirker fra middelalderen. De er bygget side om side. Den mindste og \xc3\xa6ldste er Mariakirke, en kirke med et enkelt kirkeskib bygget i romansk stil. Nikolaikirke ved siden af er en trefl\xc3\xb8jet basilika, formentlig inspireret af Halvardskirken i Oslo. If\xc3\xb8lge de lokale myter er kirkerne bygget af to s\xc3\xb8stre, der hadede hinanden s\xc3\xa5 meget, at de ikke engang ville g\xc3\xa5 i den samme kirke. En mere fornuftspr\xc3\xa6get forklaring er dog, at Mariakirke blev bygget til den lokale menighed, mens Nikolaikirke var forbeholdt det st\xc3\xb8rre Hadeland sogn._NEWLINE_I Tingelstad findes en anden middelalderlig stenkirke fra det 12. \xc3\xa5rhundrede, som kaldes Tingelstad gamle kirke. Bygningen har overlevet, selv om den kun har v\xc3\xa6ret sporadisk brugt de seneste 140 \xc3\xa5r. Her finder man ogs\xc3\xa5 Hadeland Folkemuseum med en r\xc3\xa6kke bygninger fra omr\xc3\xa5det, landbrugsredskaber og en gravh\xc3\xb8j fra vikingetiden, samt en kopi af Dynnasteinen, en runesten fra det 11. \xc3\xa5rhundrede. Desuden har museet et arkiv med fotografier og dokumenter fra omr\xc3\xa5det.'